समर्थन मूल्य पर तुअर की खरीदी शुरू
समर्थन मूल्य पर तुअर की खरीदी शुरू
बैतूल | कृषि उपज मंडी प्रांगण बडोरा में पापुलर विपणन सहकारी समिति मर्यादित गंज द्वारा नेफेड इंदौर के माध्यम से समर्थन मूल्य पर तुअर (अरहर) की खरीदी की जा रही है। जिला विपणन अधिकारी के अनुसार तीन मार्च तक किसानों से 119 क्विंटल तुअर समर्थन मूल्य पर खरीदी गई है। शासन ने किसानों से एफएक्यू क्वालिटी की तुवर खरीदने के लिए 5 हजार 50 रुपए प्रति क्विंटल समर्थन मूल्य निर्धारित किया है। किसान 15 मार्च तक अपनी उपज (एफएक्यू किस्म) समर्थन मूल्य पर खरीदी केंद्र पर विक्रय कर सकते हैं।
hin_Deva hin_Deva hin_Deva